
Javno savjetovanje provodi se u svrhu donošenja Pravilnika o provedbi postupaka jednostavne nabave. Pravilnikom o provedbi postupka jednostavne nabave uređuju se pravila, uvjeti i postupci jednostavne nabave robe, usluga i radova te provedba projektnih natječaja na koje se ne primjenjuje Zakon o javnoj nabavi.

Poštovani,

16. svibnja 2026. na snagu je stupio Zakon o izmjenama i dopunama Zakona o javnoj nabavi („Narodne novine“ broj 48/26), sukladno tome potrebno je Pravilnik o provedbi jednostavne nabave Zavoda za javno zdravstvo Šibensko-kninske županije uskladiti s novim odredbama Zakona. Izmjenama i dopunama Zakona o javnoj nabavi („Narodne novine“ broj 48/26) izmijenjeni su vrijednosni pragovi za provedbu jednostavne i javne nabave te su uvedena nova pravila i uvjeti za provođenje postupaka jednostavne nabave. Od 1. rujna 2026. javna nabava provodi se za nabavu roba i usluga procijenjene vrijednosti veće od 50.000,00 eura bez PDV-a, a za nabavu radova procijenjene vrijednosti veće od 100.000,00 eura bez PDV-a.

Zavod za javno zdravstvo Šibensko-kninske županije javni je naručitelj i obveznik primjene Zakona o javnoj nabavi ("Narodne novine" broj 120/1, 114/22 i 48/26).

Pozivamo Vas da sudjelujete u otvorenom savjetovanju u donošenju Pravilnika o provedbi postupaka jednostavne nabave Zavoda za javno zdravstvo Šibensko-kninske županije.

Tema savjetovanja je: donošenje Pravilnika o provedbi postupaka jednostavne nabave.

Opis savjetovanja: Javno savjetovanje provodi se u svrhu donošenja Pravilnika o provedbi postupaka jednostavne nabave. Pravilnikom o provedbi postupka jednostavne nabave uređuju se pravila, uvjeti i postupci jednostavne nabave robe, usluga i radova te provedba projektnih natječaja na koje se ne primjenjuje Zakon o javnoj nabavi („Narodne novine”, broj 120/16, 114/22, 48/26 ).

Molimo zainteresiranu javnosti da sudjeluju u donošenju Pravilnika o provedbi postupaka jednostavne nabave, slanjem komentara i/ili primjedbi na e-mail adresu:           		   tajana@zzjz-sibenik.hr 

Trajanje: 30 dana
Savjetovanje je otvoreno do: 9. kolovoza 2026.

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.
	

